તૂટી રહેલા સામાજિક તાણાવાણા, વિશ્વાસ અને શ્રદ્ધા જેવાં મૂલ્‍યોનું ધોવાણ, પ્રેમ, અહિંસા અને કરૂણા જેવા વૈશ્વિક ઋતો પ્રત્યે ઘટતો જતો આદર ક્યાંક માનવ જીવનને ફરીથી પાષાણ-યુગમાં તો નહીં ધકેલી દે ને? આવા સવાલો ૫ણ ઊઠતા રહ્યા છે. જયારે માનવીય મૂલ્યોની વાત આવે છે ત્યારે વિશ્વનો બૌદ્ધિક વર્ગ ભારતના ઋષિઓના દર્શન સામું મીટ માંડે છે. ભારતીય અસ્મિતાના મહાન વિચારબિંદુઓ પૈકી ત્રણ સૂત્રોનું દર્શન કરીએ.